**ELŐTERJESZTÉS**

**a Jogi és Társadalmi Kapcsolatok Bizottsága 2019. június 12-i ülésére**

**Javaslat a Jogi és Társadalmi Kapcsolatok Bizottsága ügyrendjének módosítására**

A Közgyűlés 148/2019. (IV.30.) Kgy. sz. határozatával a Bizottságban új tagok és új elnök került megválasztásra.

Továbbá 2019. május 31-én hatályba léptek a Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításáról szóló 14/2019. (V.30.) önkormányzati rendelet azon rendelkezései, amelyek módosították a Bizottság hatásköreit.

Az új tagok személyét és a megváltozott bizottsági hatásköröket szükséges átvezetni a Bizottság ügyrendjében. A Bizottság ezen módosításokat, valamint a Polgármesteri Hivatalban időközben bekövetkezett változásokat tartalmazó új ügyrendje az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a Bizottság új ügyrendjét elfogadni szíveskedjék.

**Szombathely, 2019. június „ ”**

 **/: Dr. Ipkovich György :/**

 **a bizottság elnöke**

**HATÁROZATI JAVASLAT**

**…/2019. (VI.12.) JTKB számú határozat**

A Jogi és Társadalmi Kapcsolatok Bizottsága az ügyrendjét az előterjesztés melléklete szerinti tartalommal elfogadja.

**Felelős:** Dr. Ipkovich György, a bizottság elnöke

**Határidő:** azonnal